user
Astaamaha qofka hanka sare leh  
Astaanta 6aad  

Qofka hanka sare leh dheg uma dhigo hadalada ku dhisan han jabinta . 
Abuu jacfar al-daxaawii.


assistant
Qofka hanka sare leh dheg uma dhigo hadalada ku dhisan han jabinta . 
Abuu jacfar al-daxaawii 

Markii uu ku yiri Imaamu muzani wiilkii uu abtiga u ahaa ee la oran jiray ( Abuu jacfar al-daxaawii) wiilyahaw faa'iido kaama soo socoto, Abuu jacfar waa ka xanaaqay ereygaas mana uusan rumaysan inuu yahay qof aan faa'iido ka soo socon, isla markiiba wuxuu aaday culuma kale oo wuxuu bilaabay inuu cilmiga barto ilaa uu gaaray heer uu noqdo Imaamka dariiqada ( madhabka ) imaamu Abuu xaniifa ee Masar, wuxuu gaaray heer loogu yeero Imaamkii, xaafidkii waynaa, muxadiskii reer Masar, faqiihii reer Masar. 

Maxamed ismaaciil khayaad. 

Maxamed ismaaciil khayaad wuxuu ahaa nin cilmiga jecel, culumada jecel, laakiin aan aqoon badan lahayn, wuxuu ku dadaali jirey inuu ka qayb galo fadhiyada cilmiha laga barto, xalaqaadka cilmiga ayuu ka qayb geli jirey, wuxuu aad iyo aad ugu dadaali jirey inuusan dersina dhaafin bal safka hore ayuu ku dadaali jirey inuu fariisto, sheekhii dersiga bixinaayay ayaa aad iyo aad ugu riyaaqay wuxuuna u bogay dadaalka ku jiraa ninkan, Maaxamed Ismaaciil markuu arkay in sheekhu la dhacay  hankiisa ayaa kor u kacay wuxuuna bilaabay inuu kutub soo gato si'uu habeenkii u akhristo waayo maalintii reerkiisa ayuu u xamaalaa oo biilka usoo dhiciyaa, wuxuu bilaabay inuu habeenkii nakhtiimo casharadii uu subaxdii soo dhagaystay isagoo kaashanaaya ardayda casharada sida  fiican u fahma ee ugu celin kara , muda dheer ayuu saas kuwaday ilaa uu cilmi badan bartay meel sare ka gaaray cilmiga Fiqiga iyo usuulu Fiqiga, Maxamed wuxuu heer kaas gaaray isagoo wali siiwata shaqadiisii ahayd dhartolida, dadkii ayaa bilaabay inay meheradiisa ugu yimaadaan iyagoo raba inay su'aalo waydiiyaan ku saabsan diinta si uu ugu fatyoodo markaas ayuu uga jawaabayaa su'aalo badan oo ay garan waayeen culumadii markaas joogtay, wuxuu gaaray in dadkii oo dhan ku soo jabaan oo iska dhaafaan muftigii markaas magaaladaas muftiga ka ahaa, ninkii muftiga ahaa iyo qoyskiisii ayaa cadaawad iyo cuqdad u qaaday Maxamed waxayna arkeen inuu kala wareegay shaqadoodii, maalin maalmaha ka mid ah ayu  soo maray Maxamed gurigii uu daganaa muftigii hore, wuxuu kula kulmay rag fadhiya guriga hortiisa markaas ayuu salaamay, salaantii markay karadiyeen ayay ku dheheen iyagoo ku jees jeesaaya '' sheekh mawaxaad usocotaa Istanbuul ( waa caasumada muslimaanta markaas) si laguugu soo magcaabo muftiga magaalada ? ''  hadalkaas markay ku dhahaayeen waxay sii raacsiiyeen qosol iyo jees jees, sheekhii hadal kale kuma dhihin ee wuxuu yiri '' haddii Alle idmo '', Maxamed  markuu gaaray gurigiisa ayuu go'aansaday inuu istanbuul aado oo ka salgaaro hadalkaas ay jees jeeska u dhaheen, isla markiiba wuxuu macasalaameeyeey reerkiisii biilkii ku bixilahaana intuu maqan yahayna waa uu u diyaariyay, dameerkisii ayuu diyaarsaday wuxuuna u safray caasumadii muslimiinta ee Istanbuul, maadaama uusan qofna ka aqoon magaalada wuxuu kiraystay oo degay hoteel u dhaw meesha lagamaamulo arimaha diinta, wuxu bilaabay Maxamed inuu hoteelka hortiisa fariisto subax kasta isagoo akhrisanaaya kutubtuu watay, dadku markay arkaan ninkan wata labiska carabta aad iyo aad ayay u tixgeliyaan, mudo haduu saas ku jirey Maxamed dhawr qof ayay isku barteen asxaabtaas ay isbarteen ayaa u imaan jirtey oo la sheekaysan jirtay, maalin maalmaha ka mid ah ayaa nin la fadhiyaa ku yiri '' waxaa jirta masalo suldaanku culumada waydiiyay oo ilaa hada qof garta aan lahayn suldaaankuna  si dhakhso ah ayuu jawaabta urabaa culumadiina waa ku wareersan yihiin ee sheekh malagayaabaa inaad jawaab u hesho masaladaas ? markaas ayuu Maxamed yiri haa waan u hayaa jawaab, markaas ayaa ninkii ku yiri hadaba inakeen aan aadnee xafiiska arimaha diinta, Maxamed iyo ninkii oo isla socda ayaa ugalay xoghaya xafiiska arimaha diinta, markuu ugalay ayuu Maxamed waydiiyay masaladii xalkeeda lagu wareeray, xoghayihii ayaa fiiriyay Maxamed isagoo layaaban ayuu masaladii oo warqad ku qoran u dhiibay sheekh Maxamed, sheekh Maxamed masalaadii ayuu akhriyay kadib qalin ayuu jeebka kalasoo baxay oo wuxuu  bilaabay inuu jawaabtii qoro, sheekhu wuxuu jawaabtii qoraalkeeda waddoba wuxuu garasiiyay ilaa 10 safxo isagoo aan halkitaabna u laaban, markuu dhameeyay ayuu xoghayihii u dhiibay  jawaabtii, xoghayihii ayaa jawaabtii ka qaaday sheekha isagoo layaaban, xoghayihii wuxuu jawaabtii u geeyay sheekhii gudoomiyaha u ahaa xafiiska arimaha diinta, markuu arkay jawaabtii ayuu aad iyo aad ula fajacay oo ula yaabay wuxuuna xoghayihii ku yirii '' war jawaabtaan yaa qoray? '', markaas ayuu ku yiri sheekh reer Shaam ah, wuxuu ku yiri sheekhii qoray jawaabtan ii keen, sheekh Maxamed ayaa loo yeeray oo lagu yiri '' sheekhul islaam ayaa ku baahan oo raba inuu kula kulmo'', sheekh Maxamed wuxuu usoo galay sheekhul islaam markuu salaantii islaamka ku salaamay ayuu dhiniciisa fariistay, sheekhul islaam ayaa bilaabay inuu arimo badan oo diinta islaamka ku saabsan waydiiyo sheekh Maxamed, muda dheer kadib sheekhul islaam wuxuu ku yiri sheekh Maxamed i waydiiso maxaa u baahan tahay oo kuu qaban karaa ? markaas ayuu yiri waxaan rabaa inaad Shaam mufti iiga dhigto !!!, hade Shaam waxaa lays ku yiraahdaa wadamada kala ah Suuriya, Falasdiin, Lubnaan, jordan, waana meesha uu degenaa, sheekhul islaam wuxuu yiri waan kuu magcaabay inaad mufti ka noqoto Shaam kadibna wuxuu u qoray warqad cadaynaysaa in sheekh Maxamed loo soo magcaabay inuu mufti ka noqdo Shaam. 
  
Sheekh Maxamed wuxuu ku soo noqday magaalada Dimishiq ee caasumada suuriya wuxuu soo maray gurigii uu deganaa muftigii hore ee hadalka jees jeeska ah ku yiri isagoo wata warqadii loogu soo magcaabay inuu mufti ka noqdo, ilaahay amarkiis wuxuu la kulmay muftigii oo guriga hortiisa fadhiga markaas ayuu ku yiri isagoo ku jees jeesaaya '' sheekh Maxamed halkee ka timi ? markaas ayuu ku yiri  waxaan ka imi caasumada muslimiinta ee Istanbuul waxaana soo qaatay warqadii laygu soo magcaabay in aan mufti ka noqdo Dimishiq sidii aad i amartay, kadib sheekh Maxamed wuxuu u sii gudbay xafiiskii wakiilkii  Dimishiq u fadhiyay dawlada cusmaaniyiinta markaas ayuu farta ka saaray warqadii lagu soo magcaabay, wakiilkii  markuu akhriyay warqadii ayuu sheekh Maxamed ku wareejiyay muftinimada magaalada isagoo u sameeyay xaflad wayn oo loogu dhiibaaya muftinimada.